wickkiey/tamil-wikipedia-chunked huggingface dataset:
# பதின்மம்

## பதின்மக் குறியீட்டு முறைகள்

### பதின்ம பின்னங்கள்

பதின்ம பின்னம் என்பது, பத்தின் அடுக்கைப் பகுதியாகக் கொண்ட பின்னமாகும். பதின்ம பின்னங்கள், பகுதிகளைக் கொண்ட பின்ன வடிவில் அல்லாமல் பதின்மப் பிரிப்பானைப் பயன்படுத்தி, பதின்ம வடிவில் எழுதப்படுகின்றன.  
எடுத்துக்கட்டுகள்:
:: = 0.8
:: = 14.89
:: = 0.00024
:: = 5.8900  
வெவ்வேறு விதமான பதின்மப் பிரிப்பான் குறியீடுகள் வழக்கில் உள்ளன. எடுத்துக்காட்டாக, லத்தீன் அமெரிக்கா மற்றும் பெரும்பாலான ஆசிய நாடுகளில் (**.**) அல்லது (**·**) என்ற குறியீடும், ஐரோப்பா உள்ளிட்ட சிலநாடுகளில் (**,**) என்ற குறியீடும் பயன்பாட்டில் உள்ளது.  
ஒரு பதின்ம எண்ணில் பதின்மப் பிரிப்பானுக்கு இடப்க்கம் அமைவது, அவ்வெண்ணின் முழுஎண் பகுதி; வலப்பக்கம் அமைவது அதன் பின்னப்பகுதி ஆகும். ஒரு பதின்ம எண்ணானது பின்னப்பகுதியை மட்டும் கொண்டிருந்தால் (தகு பின்னம் பதின்மப் பிரிப்பானுக்கு இடப்பக்கத்தில் ஒரு பூச்சியத்துடன் துவங்கப்படும். இவ்வாறு எழுதுவதால், பதின்மக் குறியை மற்ற நிறுத்தற்குறிகளிலிருந்து வேறுபடுத்திக் காணமுடியும். குறிப்பாக, அப்பதின்ம எண் ஓர் எதிர்ம எண்ணாக இருக்கும்போது அந்த முழு எண்ணுருவின் குறியையும் அறியமுடியும்.  
ஒரு பதின்ம பின்னத்தில் பின்னப்பகுதியின் இறுதியில் நீளும் பூச்சியங்கள் தேவையற்றவை; அவை மதிப்பில்லாதவை. எனினும் ஒரு எண்ணின் துல்லிய மதிப்பின் நம்பக அளவைக் குறிப்பதற்காக அறிவியல், பொறியியல், மற்றும் புள்ளியியலில் இப்பூச்சியங்கள் பயன்படுத்தப்படுகின்றன. எடுத்துக்காட்டாக, 0.080 , 0.08 இரண்டும் எண்ணளவில் சமமென்றாலும், அளவீட்டின்போது இரு நூற்றில் ஒரு பங்கு (±0.005) அளவு பிழை இருக்கலாம் என்பதை 0.08 உம், இரண்டாயிரத்தில் ஒரு பங்கு (±0.0005) அளவு பிழை இருக்கலாம் என்பதை 0.080 உம் குறிக்கின்றன.
# பதின்மம்

## ஏனைய விகிதமுறு எண்கள்

2, அல்லது 5, அல்லது 2, 5 இரண்டையும் மட்டுமே பகுதியின் பகாக் காரணிகளாகக் கொண்ட ஒரு விகிதமுறு எண்ணை முடிவுறு பதின்ம பின்னமாக எழுதலாம்.  
:1/2 = 0.5
:1/20 = 0.05
:1/5 = 0.2
:1/50 = 0.02  
:1/4 = 0.25
:1/40 = 0.025
:1/25 = 0.04  
:1/8 = 0.125
:1/125= 0.008  
:1/10 = 0.1
ஒரு முழுவதுமாகச் சுருக்கப்பட்ட விகிதமுறு எண்ணின் பகுதியானது 2 அல்லது 5 தவிர்த்த பிற பகா எண் காரணிகளைக் கொண்டிருந்தால், அந்த விகிதமுறு எண்ணை ஒரு முடிவுறு பதின்ம பின்னமாக எழுத இயலாது. மாறாக, அதன் பதின்ம பின்னமானது ஒரு முடிவுறு மீள் பதின்மமாக இருக்கும்.  
எடுத்துக்காட்டுகள்:
: = 0.333333... (எண் 3, மீள்கிறது)
: = 0.111111... (எண் 1 மீள்கிறது)
: = 0.090909... (09 மீள்கிறது)
: = 0.009009009...(009 மீள்கிறது)
: = 0.037037037... (037 மீள்கிறது)
: = 0.027027027... (027 மீள்கிறது)
: = 0.012345679012... ( 012345679 மீள்கிறது)  
நெடுமுறை வகுத்தல் படிமுறைத் தீர்வின்படி வகுஎண் q கொண்ட ஒரு வகுத்தலில், பூச்சியமற்ற மீதிகளின் எண்ணிக்கை அதிகபட்சமாக *q* − 1 ஆக இருக்கும் என்ற கருத்தின் விளைவாக, ஒரு விகிதமுறு எண் முடிவுறு அல்லது மீளும் பதின்மமாக அமையும் என்பதைக் காணலாம்.  
எடுத்துக்காட்டு:
இன் நெடுமுறை வகுத்தல்:
<code>
<u> 0.4 2 8 5 7 1 4 …</u>
7)3.0 0 0 0 0 0 0 0
<u> 2 8 </u> 30 ÷ 7 = 4 ; மீதி 2
2 0
<u> 1 4 </u> 20 ÷ 7 = 2; மீதி 6
6 0
<u> 5 6 </u> 60 ÷ 7 = 8; மீதி 4
4 0
<u> 3 5 </u> 40 ÷ 7 = 5; மீதி 5
5 0
<u> 4 9 </u> 50 ÷ 7 = 7; மீதி 1
1 0
<u> 7 </u> 10 ÷ 7 = 1; மீதி 3
3 0
<u> 2 8 </u> 30 ÷ 7 = 4; மீதி 2
2 0
etc.</code>  
மறுதலையாக, ஒவ்வொரு மீளும் பதின்மமும் என்ற விகிதமுறு எண்ணைக் குறிக்கும்:  
ஒவ்வொரு பதின்ம எண்ணின் மீளும் பின்னப் பகுதியானது ஒரு முடிவுறா பெருக்குத் தொடரின் கூடுதலாகவும், அக்கூடுதலின் மதிப்பு ஒரு விகிதமுறு எண்ணாக இருக்கும் என்பதால் ஒவ்வொரு மீளும் பதின்மமும் ஒரு விகிதமுறு எண்ணைக் குறிக்கிறது.  
:<math>0.0123123123\cdots = \frac{123}{10000} \sum_{k=0}^\infty 0.001^k = \frac{123}{10000}\ \frac{1}{1-0.001} = \frac{123}{9990} = \frac{41}{3330}</math>
# பதின்மம்

## ஏனைய விகிதமுறு எண்கள்

### மெய்யெண்கள்

ஒவ்வொரு மெய்யெண்ணுக்கும் ஒரு பதின்ம உருவகிப்பு உள்ளது:
:<math> x = \mathop{\rm sign} \sum_{i\in\mathbb Z} a_i\,10^i</math>
இதில்
- குறி ∈ {+,−}, குறிச் சார்புடன் தொடர்புடையது,
- ℤ முழு எண்களின் கணம்
- *a<sub>i</sub>* ∈ { 0,1,...,9 }
# விளம்பர மென்பொருள்

**விளம்பர மென்பொருள்** (*Adware*) என்பது தானியங்கு முறையில் விளம்பரங்களை வழங்கும் மென்பொருட்பொதி ஆகும். இவ்விளம்பர மென்பொருள்கள் மேல் வரல் பட்டி வடிவில் அமைந்திருப்பதுண்டு. சில மென்பொருள்களை நிறுவும்போது விளம்பர மென்பொருள்கள் காட்டப்படுவதுமுண்டு.  
விளம்பர மென்பொருள் தீங்கு விளைவிக்கக்கூடியதல்ல. ஆனாலும் சில விளம்பர மென்பொருள்கள் உளவு மென்பொருள்களைக் கொண்டிருந்து கணினியிலுள்ள தகவல்களைத் திருடக்கூடியவை.
# விளம்பர மென்பொருள்

## தீம்பொருள்

தகவல்களைத் திருடுகின்ற சில விளம்பர மென்பொருள்கள் தீம்பொருள்களின் ஒரு பிரிவான உளவு மென்பொருள்களினுள் அடக்கப்படும்.
# விளம்பர மென்பொருள்

## பாதுகாப்பு

தீய விளம்பர மென்பொருள்களைக் கண்டுபிடித்து அகற்றுவதற்கு செய்நிரல்கள் உருவாக்கப்பட்டுள்ளன. அட்-அவார், மால்வேர்பைட்ஸ்' அன்டி-மால்வேர், ஸ்பைவேர் டாக்டர், ஸ்பைபாட்-சேச் & டிஸ்றோய் முதலிய மென்பொருள்களைப் பயன்படுத்தித் தீங்கு விளைவிக்கக்கூடிய விளம்பர மென்பொருள்களைக் கண்டறிந்து தனிமைப்படுத்தவோ நீக்கவோ முடியும். தற்போது வெளிவரும் பெரும்பாலான வணிக நச்சுநிரல் தடுப்பிகள் தீய விளம்பர மென்பொருள்களைக் கண்டறியக் கூடியவையே.
# விளம்பர மென்பொருள்

## எடுத்துக்காட்டுகள்

- 180சேச் அசிஸ்டன்ட்
- *Ask.com* கருவிப்பட்டை
- போன்சிபடி
- கிளிப் ஜெனி
- காமத் கர்சர்
- சய்டூர்
- டாலர்ரெவென்யூ
- பிளாஷ்கெட்
- கேட்டர்
- ஐசேச்
- மிரர் கருவிப்பட்டை
- மைவே சேச்பார்
- வியூபாயிண்ட் மீடியா பிளேயர்
- வென்யூ சேவ்நௌ
- சாங்கோ தயாரிப்புகள்
- ஜ்வின்கி
- ஹாட்பார்
- டென்சென்ட் க்யூ. க்யூ.
- பிளே பிக்கிள்
# விளம்பர மென்பொருள்

## இதையும் பார்க்க

- ஹொஸ்ட் கோப்பு
# கிராவ் மகா

**கிராவ் மகா** (*Krav Maga*, ), ஒரு போட்டியற்ற, தேர்ந்தெடுக்கப்பட்ட ஓர் தற்பாதுகாப்புக் கலை. இசுரேலில் வளர்ந்த இது தாக்குதல் நுட்பங்கள், மற்போர், மடக்கிப்பிடித்தல் ஆகிய நுட்பங்களைக் கொண்டது. இது நடைமுறை தேவையை நோக்காகக் கொண்ட, மிகவும் பயனுள்ளதும், மூர்க்கமான பதில் தாக்குதல் முறை கொண்டதாகும். கிராவ் மகா வீதிச் சண்டை நுட்ப முறையிலிருந்து இமி லிச்டென்பெல்ட் என்பவரால் உருவாக்கப்பட்டது. 1930களின் நடுப்பகுதியில் பிராத்திஸ்லாவாவிலிருந்த பாசிஸ குழுக்களிடமிருந்து யூத பகுதியை பாதுகாக்க, அவருக்குத் தெரிந்த குத்துச்சண்டை மற்றும் மற்போர் நுட்பங்களை பயிற்றுவித்தார். 1940களின் பிற்பகுதியில் இவர் இசுரேலுக்கு குடியேறி, தற்போது இசுரேலிய பாதுகாப்பு படையாக மாற்றம் பெற்றோருக்கு போர்ப் பயிற்சிகளை வழக்கினார். அக்காலத்தில் கிராவ் மகா என அழைக்கப்படும் சண்டைக் கலையை மேம்படுத்தினார். இது பொது மக்களுக்கு, காவற்துறைக்கு, இராணுவத்திற்கென வடிவமைக்கப்பட்டுள்ளது.  
அச்சுறுத்தலை செயலிழக்கச் செய்தல், ஒரே தடவையில் தாக்குதல், தற்காப்பினை மேற்கொள்ளல், மூர்க்கம் என்பன கிராவ் மகாவின் தத்துவங்களாகும். கிராவ் மகா சாதாரண, சிறப்பு இசுரேலிய பாதுகாப்பு படையால் பாவிக்கப்படுகிறது. சில மாற்றங்கள் செய்யப்பட்டு சட்ட அமுலாக்கல் மற்றும் புலனாய்வு பிரிவுகளான மொசாட், சின் பெட்டினால் பாவிக்கப்படுகிறது. இசுரேலுக்கு வெளியிலும் இது பலதரப்பட்ட சிறப்பு காவற்துறை, இராணுவ, புலனாய்வு படைகளான சிஐஏ, எப்பிஐ, போன்றவற்றால் பாவிக்கப்படுகிறது. சர்வதேச அளவில் பல நிறுவனங்கள் வேறுபட்ட கிராவ் மகாவை கற்பிக்கின்றன.
# கிராவ் மகா

## சொல்லிணக்கம்

கிராவ் மகா எனும் எபிரேயச் சொல்லின் அர்த்தம் *கைக்கு கை சண்டை* என்பதாகும்.
# கிராவ் மகா

## அடிப்படை கொள்கைகள்

சண்டையை மிகவும் முன்னதாகவே முடித்துவிட வேண்டும் என்பது கிராவ் மகாவின் அடிப்படை கொள்கை. ஆகவே எல்லா தாக்குதல்களும் உடலின் பலவீனமான பகுதிகளை (முகம், கழுத்து, இடுப்புக்கு கீழ்பகுதி, முழங்கால்) நோக்கியதாக இருக்கும். ஏனென்றால் அங்கு எந்தவித விளையாட்டுக்குரிய விதிமுறைகள் இல்லை.  
**பொதுவான அடிப்படை கொள்கைகளாவன:**
- மிக விரைவாக பதில் தாக்குதல் நடத்துதல் (அல்லது தாக்குதலை விரைவாக ஆரம்பித்தல்)
- உடலின் மிக பலவீனமான பகுதிகளில் தாக்குதல் (கண்கள், தொண்டை, தாடை, இடுப்புக்கு கீழ்பகுதி, முழங்கால்)
- முறியடிக்க முடியாத பதில் தாக்குதல்கள் மூலம் மிக விரைவாக செயற்படா நிலையை உருவாக்கல். தேவைப்பட்டால் நிலை குலையச் செய்தல் அல்லது மூட்டுக்களை உடைத்தல்
- சுற்றுப்புறம் பற்றிய தெளிவை கொண்டிருத்தல். இதன் மூலம் தப்புதலுக்கான வழியைத் தேடல், மேலதிகமாக தாக்கக் கூடியவர்களை அறிதல், தாக்கவோ அல்லது பாதுகாக்கவோ தேவையான பொருட்களை கண்டு கொள்ளலாம்.
# கிராவ் மகா

## கிராவ் மகா நுட்பங்கள்

- கை நுட்பங்கள்
- கால் நுட்பங்கள்
- தலை தாக்குதல்கள்
- பாதுகாப்பு நுட்பங்கள்
- எறிதல், வீழ்த்துதல்
- நிலத்தில் சண்டை
- துப்பாக்கி, கத்தி, தடி பாதுகாப்பு
# கிராவ் மகா

## தற்போதைய பாவனை

இசுரேலிய பாதுகாப்பு படை வீரர்களால் காவற்துறையினர் உட்பட்டோரால்பாவிக்கப்படுகிறது. கிராவ் மகா பயிலுதல் அவர்களில் அடிப்படை பயிற்சிகளில் ஒன்று. இசுரேலிய சிறப்பு காவற்துறையினர், புலனாய்வுத்துறையினர் உட்பட்ட சகல தேசிய பாதுகாப்பு கடமைகளில் உள்ள எல்லோருக்கும் இது பயிற்றுவிக்கப்படுகிறது. இதைத்தவிர பொதுமக்களுக்கும் உலகிலுள்ள பல சட்ட அமுலாக்கல் மற்றும் இராணுவத்தினருக்கும் பயிற்றுவிக்கப்படுகிறது. டெல் அவீவிலுள்ள கிராவ் மகா சங்கம் உலகில் சிறந்த மெய்ப்பாதுகாவலர்களை பயிற்றுவிக்கிறது.  
=== கிராவ் மகாவை பாவிக்கும் நிறுவனங்களும் படைகளும்
- சில அமெரிக்க கரையோர காவற்படை
- உள்நாட்டு முகவர்கள்
- உள்நாட்டு விசாரணை பணிமனை
- நடுவண் ஒற்று முகமை
- சுவட் சிறப்பு காவற்துறை
-
- உள்நாட்டு பாதுகாப்புப் படையின் ஒரு பிரிவு
-
- சிறப்பு பிரிவு
-
- பிரேசில் காவற்துறை
# கிராவ் மகா

## முக்கிய ஊடகங்களில்

கிராவ் மகா சில முன்னோடி ஊடகங்களில் இடம்பிடித்துள்ளது.
- கிராண்ட் தெஃப்ட் ஆட்டோ IV
- ஹௌ ஐ மெட் யுவர் மதர்
- தி பிக் பேங் தியரி (தொலைக்காட்சி தொடர்)
# முயாய் தாய்

**முயாய் தாய்** (*Muay Thai*) என்பது ஒரு சண்டை விளையாட்டு. தாய்லாந்தை தாயகமாகக் கொண்ட இது பல நெருக்கிப் பிடிக்கும் நுட்பங்களுடன் தாக்கும் நுட்பம் கொண்டது. தாய்லாந்தின் தேசிய விளையாட்டான இது அண்டை நாடுகளிலுள்ள சண்டைக் கலைகளுடன் ஒத்த தன்மை கொண்டது.  
முயாய் எனும் சொல் ஒன்றாக கட்டுவதற்கு எனும் பொருள்படும் *மாவ்யா* என்ற சமக்கிருதச் சொல்லிலிருந்து உருவானது. முயாய் தாய் *எட்டு மூட்டுகளின் கலை* அல்லது *எட்டு மூட்டுகளின் அறிவியல்* எனவும் அழைக்கப்படும்.
# முயாய் தாய்

## மூலம்

காலுதைச்சண்டையின் பல வடிவங்கள் தென்கிழக்காசியாவில் பயிலப்பட்டு வந்தன. சீன மற்றும் இந்திய சண்டைக் கலைகளின் அடிப்படையில், ஆயிரம் வருடங்களுக்கு முன் இதன் முறைகள் அமைந்தன.
# சம்போ

**சம்போ** உருசியாவின் சண்டைக் கலையும் சண்டை விளையாட்டும் ஆகும். சம்போ என்பதன் அர்த்தம் *ஆயுதமின்றி தற்பாதுகாப்பு* என்பதாகும். 1920 களில் சோவியத் செஞ்சேனையினால் உருவாக்கப்பட்ட இது தற்போது மேம்பட்டுள்ளது. பல சண்டைக் கலைகளின் தொகுப்பான இது யுடோ போன்ற சண்டைக் கலைகளை தன் ஆரம்பமாகக் கொண்டது. விக்டோர் சிபிரிடோனோ மற்றும் வசிலி ஒசுசேற்கோ என்பவர்களால் சம்போ அறிமுகப்படுத்தப்பட்டது. ஆயினும் வசிலி ஒசுசேற்கோவின் மாணவரான அன்டோலி காரலம்பியே சம்போவின் நிறுவனராக அறியப்படுகிறார். 1938 இல் தேசிய விளையாட்டாக சோவியத் ஒன்றிய விளையாட்டு சபையால் அங்கீகரிக்கப்பட்டது.
# சம்போ

## முறைகள்

சம்போ மூன்றுவித முறைகளைக் கொண்டது.
- விளையாட்டு சம்போ
- போராட்ட சம்போ
- திறந்த முறை சம்போ
# விழா

***விழா*** (*Vizha*) 2013ஆம் ஆண்டு பாரதி பாலகுமாரன் இயக்கிய தமிழ் திரைப்படமாகும். இதில் மகேந்திரன் , மாளவிகா மேனன் ஆகியோர் நடித்துள்ளனர். விருது பெற்ற குறும்படமான உதிரியை அடிப்படையாகக் கொண்ட இந்த திரைப்படம், இறப்பு நிகழ்வுகளில் பறை வாத்தியத்தை இசைக்கும் சுந்தரம் (மகேந்திரன்) ஒப்பாரிப் பாடகி ராக்கம்மா (மாளவிகா) ஆகியோரின் காதல் கதையை சித்தரிக்கிறது. படம் மதுரை,திருச்சி போன்ற இடங்களில் படமாக்கப்பட்டது. ஜேம்ஸ் வசந்தன் இசையமைத்திருக்கும் இப்படத்திற்கு யு. கே. செந்தில்குமார் ஒளிப்பதிவாளராக பணியாற்றினார். பிரவீன் கே. எல் - என். பி ஸ்ரீகாந்த் படத்தொகுப்பினை செய்தனர். ஸ்ரீ தேனாண்டாள் பிலிம்ஸ், அழூர் என்டர்டெயின்மென்ட் , ஜேவி மீடியா ட்ரீம்ஸ் ஆகியவற்றிற்காக ராம நாராயணன், சுனிர் கேதர்பால் ஆகியோரால் தயாரிக்கப்பட்டது. இது 27 திசம்பர் 2013 அன்று வெளியிடப்பட்டது.
# விழா

## நடிப்பு

- சுந்தரமாக மகேந்திரன்
- ராக்கம்மாவாக மாளவிகா மேனன்
- மணிமாறனாக யுகேந்திரன்
- பூசையாக கல்லூரி வினோத்
- பாண்டியாக காளி வெங்கட்
- தண்டபாணி
- கொல்லங்குடி கருப்பாயி
- தேனி முருகன்
- பிள்ளையார்பட்டி ஜெயலட்சுமி
- புன்னகை செல்வா
# ஆறாம் உணர்வு

**ஆறாம் உணர்வு** (சிக்த்சென்சு - Sixthsense) என்பது சைகை உணர் இடைமுகம் ஆகும்.  
இதன் மாதிரி நிகழ்படக் கருவி, கையடக்க ஒளிவீழ்ப்பி (pocket projector), மற்றும் ஒரு நடமாடும் கணித்தல் கருவி. ஒளிவீழ்ப்பி தகவல் காட்சிகளை வெவ்வேறு பொருட்களின் மேற்பரப்புகளின் மீது வீசும். நிகழ்படக் கருவின் உள்ளீடைப் பெற்று கணினி கை அசைவுகளையும், சூழலில் உள்ள பொருட்களை பகுத்தறிந்து அதற்கு ஏற்றவாறு ஊடாடும்.
# கூகுள் கண்ணாடி

**கூகிள் கிளாஸ்** அல்லது **கூகுள் கண்ணாடி** என்பது கூகிள் நிறுவனத்தினால் தயாரிக்கப்பட்ட மூக்குக்கண்ணாடி போன்று அணியத்தக்க கணினி ஆகும். இது தலை அமர்வு படங்காட்டியைக் கொண்ட ஒரு அணிவுக் கணினி ஆகும். இது சுட்டிக்கணினியைப் போன்று தகவல்களை அளிக்கக்கூடியதும், இயற்கை மொழியில் அதனுடன் தொடர்பு கொள்ளக்கூடியதும் ஆக அமைந்துள்ளது.  
இது பிற இணைப்பு நிசமாக்க கருவிகள் போன்று சூழலில் நேரடியாக காண்பவற்றுடன் மேலதிக வரைபட, ஒலி, உணர்வு தகவல்களை நிகழ் நேரத்தில் தருகிறது. இவர்கள் காட்சிப்படுத்திய மாதிரி, சாதாரண கண் கண்ணாடிகள் போன்று உள்ளது. இக்கண்ணாடிகள் இன்னும் விற்பனைக்கு வரவில்லை. அதற்கான முன்பதிவு நடந்துகொண்டிருக்கின்றது.
# கூகுள் கண்ணாடி

## வெளியிணைப்புகள்

- அலுவல்முறை வலைத்தளம்
# தனித்தியங்கும் வாகனம்

**தனித்தியங்கும் வாகனம்** அல்லது தானே ஓடும் வாகனம் என்பது மனிதர்கள் வண்டியை ஓட்டாமல் தாமே தம்மை ஓட்டுகொள்ளும் திறன் கொண்ட வாகனங்கள் ஆகும். சூழலை உணர்ந்து வழியறிந்து பயணிக்கும் ஆற்றலைக் கொண்டிருக்க வேண்டும். மனிதர்கள் போகும் இடத்தை இடலாம், ஆனால் எந்தவித மேலதிக மனித உழைப்பையும் செலுத்த வேண்டி இராது.  
தனித்தியங்கும் வாகனங்கள் பற்றிய முதல்கட்ட ஆய்வுகளை ஐக்கிய அமெரிக்க படைத்துறை ஆய்வு நிறுவனம் டார்ப்பா முன்னெடுத்தது. தற்போது கூகிள் போன்ற நிறுவனங்கள் இவற்றை விருத்தி செய்வதில் ஈடுபட்டுள்ளன. மேலும் மேலும் திறங்கள் கொண்ட தனித்தியங்கும் வாகனங்கள் வெற்றிகரமாக சோதிக்கப்பட்டுள்ளன. ஐக்கிய அமெரிக்காவின் நவேடா மாநிலத்தில் மனிதர்கள் ஓட்டுநர் அனுமதி பெறுவது போன்று இவையும் பெற்று, இவற்றைப் பயன்படுத்தலாம்.
# அவார்டு அயிக்கன்

**அவார்டு ஆத்தவே அயிக்கன்** (*Howard Hathaway Aiken*, மார்ச் 8 1900 - மார்ச் 14, 1973) என்பவர் ஓர் இயற்பியலாளரும் கணினியியல் அறிவியலாளரும் ஆவார். தன்னியக்கத் தொடர்க் கட்டுப்பாட்டுக் கணினியைக் கண்டுபிடித்தவர் இவரே.  
அயிக்கன் விஸ்கொன்சின் பல்கலைக்கழகத்தில் கல்வி கற்றார். பின்னர், கலாநிதிப் பட்டத்தை 1939ஆம் ஆண்டு ஹார்வர்டு பல்கலைக்கழகத்தில் பெற்றார்.
# அவார்டு அயிக்கன்

## தனிப்பட்ட வாழ்வு

ஹவார்ட் அயிக்கன் 1900ஆம் ஆண்டு மார்ச் 8 ஆம் திகதி பிறந்தார்.  
இவர் மூன்று தடவைகள் திருமணம் செய்தார். முதலாவதாக உலூசி மஞ்சிலையும் இரண்டாவதாக ஆக்னசு மோண்ட்கோமரியையும் மூன்றாவதாக மேரி மெக்ஃபார்லாந்தையும் திருமணம் செய்தார். இவருக்கு இரேச்சல் ஆன், எலிசபெத் என இரு பிள்ளைகள்.  
அயிக்கன் ஐக்கிய அமெரிக்காவின் கடற்படை நிறுவனமொன்றிலும் வேலை செய்தார்.  
பின்னர், செயின்ட் லூயிசிற்கு ஒரு சுற்றுலாவுக்காகச் செல்லும்போது காலமானார்ர்.
# பறளியாறு

**பறளியாறு** தென்னிந்தியாவின் கன்னியாகுமரி மாவட்டத்தில் பாயும் ஓர் ஆறு.இவ்வாறானது சிலப்பதிகாரத்தில் குறிப்பிடப்படும் பஃறுளி ஆறாகும்.பஃறுளி ஆறே பறளி ஆறாக திரிந்துள்ளது. இந்த ஆறு மகேந்திர கிரி மலையில் உற்பத்தியாகிப் பாய்கிறது. இவ்வாற்றின் மீது மாத்தூர் அருகே தொட்டிப்பாலம் ஒன்றும் கட்டப்பட்டுள்ளது. மேலும் பெருஞ்சாணி அணையும் இவ் ஆற்றின் குறுக்கேயே கட்டப்பட்டுள்ளது. உலகில் உள்ள பழமையான ஆறுகளில் ஒன்று.
# சர்வதேச எழுத்தறிவு நாள்

யுனெஸ்கோ என்று பொதுவாக அழைக்கப்படும் **ஐ.நா கல்வி அறிவியல் கலாச்சார நிறுவனம் ** எழுத்தறிவின்மையை அகற்றும் பொருட்டு 1965 ம் ஆண்டு செப்டம்பர் 8 -ம் நாள் ஈரான் நாட்டின் தலைநகர் டெக்ரானில் உலக நாடுகளின் கல்வி அமைச்சர்களின் மகாநாடு ஒன்றை நடத்தியது. இம்மாநாட்டில் எழுத்தறிவின்மையால் உலக நாடுகளில் ஏற்படும் அரசியல் சமூக பொருளாதார பிரச்சனைகளைப் பற்றி விவாதிக்கப்பட்டது. எழுத்தறிவின்மையை உலகிலிருந்து அறவே அழிப்பதற்காக ஆற்ற வேண்டிய பணிகள் நடைமுறைகள் ஆகியவைகளை பட்டியலிட்டு ஒரு அறிக்கையையும் அளித்தது. எழுத்தறிவின்மையை போக்குவதற்காக மாநாடு நடைபெற்ற செப்டம்பர் 8 -ம் தேதியை சர்வதேச எழுத்தறிவு நாள் என யுனெஸ்கோவின் 14 வது பொதுக்குழு பிரகடனம் செய்தது. 1967 ம் ஆண்டில் இருந்து ஒவ்வொரு ஆண்டும் செப்டம்பர் 8 -ம் நாள் சர்வதேச எழுத்தறிவு நாளாக கொண்டாடப்பட்டு வருகிறது.
# சர்வதேச எழுத்தறிவு நாள்

## நோக்கம்

மனித குலத்தின் ஒட்டுமொத்தத் முன்னேற்றங்களுக்கு தடையாக இருக்கும் எழுத்தறிவின்மையை போக்குவது என்பதை எடுத்துரைக்கவும் எழுத்தறிவின்மையை போக்கிட அரசுகள், உலக நாடுகள் மேற்கொண்டுள்ள பல்வேறு சீரிய திட்டங்களை வெளிப்படுத்துவதும் இந்நாளின் நோக்கமாகும்.
# மத நல்லிணக்க தினம்

**சத்பவனா திவாஸ்** எனப்படும் மத நல்லிணக்க தினம் முன்னாள் இந்தியப் பிரதமர் ராஜீவ் காந்தியின் பிறந்த தினமான
ஆகஸ்ட் 20 -ம் தேதி கொண்டாடப்பட்டு வருகிறது.
# மத நல்லிணக்க தினம்

## நோக்கம்

இந்திய அரசியல் அமைப்பு சட்டத்தின் உயரிய கொள்கையான அனைத்து மதங்களுக்கும் சம உரிமை என்ற தன்மையை பல்வேறு இன, வகுப்பு, கலாச்சார மற்றும் மதங்களின் சங்கமமான இந்திய திருநாட்டில் நிலை நாட்டுவதைக் குறிக்கும் வகையில் இந்நாள் கொண்டாடப்படுகிறது.
# மத நல்லிணக்க தினம்

## உறுதிமொழி

இந்நாளில் அரச அலுவலகங்களில் மத நல்லிணக்கத்துக்கான பின்வரும் உறுதிமொழி எடுத்துக்கொள்ளப்படும்.
: "நான் சாதி, இன, வட்டார, மத அல்லது மொழி பாகுபாடு எதுவுமின்றி, இந்தியாவின் அனைத்து மக்களின் உணர்வுபூர்வ ஒற்றுமைக்கும் நல்லிணக்குத்துக்கும் பாடுபடுவேன் என்று உளமார உறுதிமொழி எடுத்துக் கொள்கிறேன். மேலும் எங்களுக்கிடையேயான அனைத்து வேறுபாடுகளையும், வன்முறையில் ஈடுபடாமல், பேச்சுவார்த்தைகள் மூலமாகவும், அரசியலமைப்புச் சட்ட வழிமுறைகளைப் பின்பற்றியும் தீர்த்துக்கொள்வேன் என்றும் இதனால் உறுதி அளிக்கிறேன்."
# நவதிருப்பதி

**நவதிருப்பதி** என்பது இந்தியாவில், தமிழ்நாட்டில், தூத்துக்குடி மாவட்டத்தில் தாமிரபரணி நதிக்கரையோரம் அமைந்துள்ள 9 முக்கிய இந்து வைணவ தலங்களுக்கு வழங்கப்பட்டுள்ள சிறப்புப் பெயராகும். இந்த ஒன்பது தலங்கள் ஒவ்வொன்றும் ஒவ்வொரு கிரகத்துக்கு உரியவையாக விளங்குகின்றன. இவை திவ்ய தேசங்களாகவும் உள்ளன.
# நவதிருப்பதி

## நவக்கிரங்கள்

நவக்கிரகங்கள் பொதுவாக இந்து சைவ வழிபாட்டுத்தலங்களில் முக்கியப் பங்கு வகிப்பன. நவதிருப்பதி என அழைக்கப்படும் ஒன்பது வைணவ தலங்களும், நவக்கிரகங்களுடன் தொடர்புடையவையாகக்கருதி வழிபடப்பட்டு வருகிறது. ஒன்பது திருப்பதிகளிலும் உள்ள பெருமாளே நவக்கிரகங்களாகக் கருதப்பட்டு வழிபடப்படுகிறது.  
சோழநாட்டில் அமைந்துள்ள நவக்கிரகங்களுக்கு ஒப்பாக இப்பாண்டி நாட்டு நவதிருப்பதிகள் நவக்கிரகங்களாகப் போற்றப்படுகின்றன. இங்கு பெருமாளே நவக்கிரகங்களாகச் செயல்படுவதால் நவக்கிரகங்களுக்கு என தனியே சந்நிதி அமைக்கப்படுவதில்லை. அவரவர்க்கு உள்ள கிரக தோஷங்கள் நீங்க நவதிருப்பதி வந்து வணங்கி வழிபட்டால் கிரக தோஷம் நீங்கும் என்பது தொன்நம்பிக்கை.
# நவதிருப்பதி

## நவதிருப்பதி கோவில்கள்

நவதிருப்பதி கோயில்களின் பட்டியல்:  
| **கோயில் பெயர்** | **இறைவன்** | **கோள்** | **சிறப்பு நாள்** | **படிமம்** | **அமைவிடம்** | **நடை திறப்பு காலம்** |
| --- | --- | --- | --- | --- | --- | --- |
| - | வைகுண்டநாதர் கோவில், ஸ்ரீவைகுண்டம் | வைகுந்தநாதன் | சூரியன் | ஞாயிற்றுக்கிழமை | திருவைகுண்டம் | காலை 7 - 12 , மாலை 5 - 8 |
| விஜயாசனப் பெருமாள் கோயில் | விஜயாசனப் பெருமாள் | சந்திரன் | திங்கட்கிழமை | நத்தம் | காலை 8 - 12 ; மாலை 1 - 6 |  |
| வைத்தமாநிதி பெருமாள் கோயில் | வைத்தமாநிதிபெருமாள் | செவ்வாய் | செவ்வாய் கிழமை | திருக்கோளூர் | காலை 7:30 - 12 ; மாலை 1 - 8 |  |
| திருப்புளியங்குடி பெருமாள் கோயில் | பூமிபாலகர் | புதன் | புதன்கிழமை | திருப்புளியங்குடி | காலை 8 - 12; மாலை 1 - 6 |  |
| ஆழ்வார்திருநகரி ஆதிநாதன் கோயில் | ஆதிநாதன் | வியாழன் | வியாழக்கிழமை | ஆழ்வார்திருநகரி | காலை 6 - 12; மாலை 5 - 8:45 |  |
| திருப்பேரை | மகர நெடுங்குழைக்காதன் | வெள்ளி | வெள்ளிக்கிழமை | தென்திருப்பேரை | காலை 7 - 12 ; மாலை 5 - 8:30 pm |  |
| பெருங்குளம் பெருமாள் கோவில் | சோர நாதன்(மாயக்கூத்தன்) | சனி | சனிக்கிழமை | பெருங்குளம் | காலை 7:30 - 12:30; மாலை 4:30 - 7:30 |  |
| இரட்டைத் திருப்பதி தேவப்பிரான் கோயில் | தேவப்பிரான் | இராகு | தொலைவில்லிமங்கலம் | காலை 8 - 1; மாலை 2 - 6 |  |  |
| இரட்டைத் திருப்பதி
அரவிந்தலோசனர் திருக்கோயில் | அரவிந்த லோசனர் | கேது | தொலைவில்லிமங்கலம் | காலை 8 - 1; மாலை 2 - 6 | } |  |
# நவதிருப்பதி

## நவதிருப்பதி கோயில்கள் செல்லும் வழி

இத்திருத்தலங்களைத் தரிசிக்க திருநெல்வேலி அல்லது திருச்செந்தூரில் தங்கி பயணிக்கலாம். வாடகை வாகனங்கள்/சொந்த வாகனம் மூலம் காலை 06.00 மணிக்கு தரிசன பயணத்தினை தொடங்கி மாலை 6.00 மணிக்குள் நிறைவு செய்யலாம்.
# அசோகரின் தூண்கள்

கொண்ட இந்தியப் பகுதிகள்]]  
**அசோகரின் தூண்கள்** என்பன இந்திய துணைக்கண்டத்தின் பல்வேறு இடங்களில் மௌரிய அரசரான அசோகரால் கி.மு. 3 ஆம் நூற்றாண்டில் நிறுவப்பட்ட தூண்களை குறிக்கும். முதலில் பல்வேறு தூண்கள் இருந்திருக்க வேன்டும், ஆனால் தற்போது 19 தூண்கள் மட்டுமே உள்ளன. அதில் பல உடைந்த நிலையில் பாதுகாக்கப்பட்டு வருகின்றன. அத்தூண்கள் சராசரியாக 40-50 அடி உயரமும் 50 டன் எடையும் கொண்டுள்ளன. அவை அனைத்தும் வாரணாசிக்கு தெற்கே அமைந்துள்ள சுன்னார் எனும் இடத்தில் செய்யப்பட்டு, பின்பு நூற்றுக்கணக்கான மைல் தொலைவு எடுத்துச்செல்லப்பட்டு நிறுவப்பட்டுள்ளன.
# அசோகரின் தூண்கள்

## விரிவுரை

அசோகரின் ஆணைகள் பொறுத்தப்பட்டுள்ள தூண்கள், தில்லியில் இரண்டும் (உண்மையில் மீரட் மற்றும் ஹரியானாவின் டொப்ராவில் அமைந்திருந்து 1356 ஆம் ஆண்டில் பிரோஸ் ஷா துக்ளக் ஆட்சிகாலத்தில், தில்லிக்கு கொண்டுவரப்பட்டன), மற்றும் அலகாபாத் தூண் ஆரம்பத்தில் கௌசாம்பியில் இருந்ததாக நம்பப்படுகிறது. பிற தூண்கள் லௌரியா நந்தன்காட், ராம்பூர்வா காளை & சிங்கத்தூண், சங்காசியா, சாஞ்சி மற்றும் சாரநாத் ஆகிய இடங்களில் காணப்படுகின்றன. இறை அர்ப்பணிப்பு பற்றியான கல்வெட்டுகள் லும்பினி மற்றும் பிராமி எழுத்திலான மூன்று கல்வெட்டுகள் கிர்நார் மலையிலும் மற்றும் கிர்நார் மலையடிவார நகரமான ஜூனாகத்திலும் உள்ளன. வைசாலியில் உள்ள சிங்க முகத் தூணிலும் மற்றும் ராம்பூர்வா காளை தூண்களில் எந்தவித செய்தியும் பொறிக்கப்படவில்லை.  
இந்த தூண்கள் இரண்டு வகையான கற்களால் செதுக்கப்பட்டுள்ளன. சில மதுரா பகுதியிலில் காணப்படும் சிவப்பு மற்றும் வெள்ளை மணற்கற்களாலும், மற்றவை பொதுவாக வாரணாசியிலுள்ள **சுன்னார்** கற்சுரங்கதில் இருந்து எடுக்கப்பட்ட சிறிய கருப்பு புள்ளிகள் கொண்ட பொலிவான நிறத்தில் உள்ள நன்றாக தூளாக்கப்பட்ட கடினமான மணற்கற்களால் ஆனது. அனைத்து தூண்களும் ஒரே பாணியில் செதுக்கப்பட்டுள்ளன. அவை அனைத்தும் ஒரே பகுதியைச் சேர்ந்த சிற்பக் கலைஞர்களால் செதுக்கப்பட்டுள்ளன என்று அறியப்படுகிறது. தூண்களின் தண்டுப் பகுதி எப்போதும் மென்மையாகவும், குறுக்கு-பிரிவில் வட்டமாகவும், சிறிது நுனிநோக்கிச் சிறுத்தும் மற்றும் எப்போதும் ஒரே துண்டுக் கல்லைக்கொண்டு உளியால் செதுக்கப்பட்டுள்ளனவாக உள்ளன. சிங்க முகங்கள் தாமரை இதழ்கள் போன்ற உருவங்கள் செதுக்கப்பட்டுள்ளன. சதுரமாகவும் வெற்றாகவும், வட்டமாகவும் அலங்கரிக்கப்பட்டதாகவும் ஆகிய விகிதங்களில் அபசி இரண்டு வகைப்படுகின்றன. விலங்குகள், அமர்ந்தும் அல்லது நிற்கும்படியாக அபசியில் ஒரே கல்லால் செயப்பட்டுள்ளன.
# அசோகரின் தூண்கள்

## தூண்களின் விளக்கம்

### சாஞ்சி தூண்

யின் பெரிய தூண்]]  
இந்தியாவின் மத்திய பிரதேசம் மாநிலத்தில் உள்ள சாஞ்சியில் உள்ள பெரிய தூபி, தொடக்கத்தில் கிமு மூன்றாம் நூற்றாண்டில் பேரரசன் அசோகனால் கட்டுவிக்கப்பட்டது. கௌதம புத்தர் பரிநிர்வாணம் எய்திய பிறகு அவரது உடலை எரியூட்டப்பட்ட சாம்பலின் ஒரு பகுதியை, சாஞ்சியில் கொண்டு வந்து அதன் மீது அமைக்கப்பட்ட ஒரு அரைக்கோள வடிவமான செங்கல் கட்டுமானம் ஆகும்.
# அசோகரின் தூண்கள்

## தூண்களின் விளக்கம்

### சாரநாத் தூண்

பெரும்பாலாக கொண்டாடப்படும் தூண்கள் பேரரசர் அசோகரால் சுமார் 250 கி.மு.வில் வாரணாசிக்கு அருகில் உள்ள சாரநாத்தில் சிங்க முகம் கொண்டதாகும். இங்கே நான்கு சிங்கங்கள் திரும்பி அமர்ந்து இருக்கும். தற்போது தூண் சிங்கத் தலை உள்ள தூண், சாரநாத் அருங்காட்சியகம் இருக்கும் அதே இடத்தில் இருக்கிறது. அசோகரின் சாரநாத் சிங்க முகத் தூண், இந்திய தேசிய முத்திரையாகவும் மற்றும் அதன் அடிப்பகுதியில் "அசோகா சக்ரா" இந்திய தேசிய கொடி மையச் சக்கரமாகவும் ஏற்றுக்கொள்ளப்பட்டுள்ளது.  
சாஞ்சி தூண் இதே போன்ற சிம்ம மூலதனம் கொண்டிருக்கிறது. ராம்பூர்வாவின் இரண்டு தூண்கள், ஒன்று காளை மற்றொன்று சிங்கம் ஆகியவையை கொண்டுள்ளன. சங்காசியா தூண் ஒரு யானையை கொண்டிருக்கிறது.
அசோகரின் ஐந்து தூண்களில் ராமபூர்வாவில் இரண்டு, வைசாலி, லவ்ரியா-ஆரெராஜ் மற்றும் லௌரியா நந்தன்காட் தலா ஒன்று வீதம் பாடலிபுத்திரம் முதல் நேபாளம் வரை இணைக்கும் பண்டைய ராஜ நெடுஞ்சாலையில் உள்ள நகரங்களில் அமைந்துள்ளது.
# அசோகரின் தூண்கள்

## தூண்களின் விளக்கம்

### வைசாலி தூண்

அசோகரது சிங்கத்தூண்]]  
பண்டைய வைசாலி நகரத்தில் ஒற்றை சிங்கத்த்தின் தலைப்பகுதி ஒரு தூபியில் உள்ளது. இந்தத் தூண், ஒரு புத்த மடாலயம் மற்றும் புனித முடிசூட்டு தொட்டி நின்ற தளத்திற்கு அருகில் உள்ளது. அகழ்வாராய்ச்சி இன்னும் நடந்துக்கொண்டுள்ளன. இத்தூபிகள், மௌரியப் பேரரசின் சான்றாக உள்ளதை கண்டறியப்பட்டன.  
அது முந்தைய அசோகரின் தூண்களை விட வேறுபட்டது, ஏனேனில் ஒரே ஒரு சிம்மம் வடக்கு அஃதாவது புத்தர் அவரது கடைசி பிரயாணம் எடுத்த திசையில் முகத்தை கொண்டுள்ளது. 1969 ல் இந்த இடத்தில் ஆராய்ச்சி தொடந்கியமைக்கு காரணம் , இந்த தூண் மண்ணுக்கு வெளியே தெரிந்ததுதான் .மேலும் இது போன்ற தூண்கள் இந்கு பெரும் அளவில் உள்ளன, ஆனால் அவைகள் தலைப்பகுதிகள் இல்லாமல் காணப்படுகிறது.
# அசோகரின் தூண்கள்

## தூண்களின் விளக்கம்

### அலகாபாத் தூண்

அலகாபாத்தில் உள்ள தூண் அசோகரால் செதுக்கி நிறுவப்பட்ட இத்தூணில் பின்னர் சமுத்திரகுப்தர் மற்றும் ஜஹான்கீர் ஆகியவர்களாலும் செதுக்கப்பட்டுள்ளது. அத்தூண், கங்கை மற்றும் யமுனா ஆறுகள் சங்கமிக்கும் இடத்தில்,அக்பரால் 16 ம் நூற்றாண்டில் கட்டப்பட்டப்பட்ட அலகாபாத் கோட்டைக்கு உள்ளே அமைந்துள்ளது  
இத்தூண் முதலில் அலகாபாதிலிருந்து 30 கிலோமீட்டர் மேற்கே அமைந்த கோசல நாட்டின் தலைநகராக இருந்த கௌசாம்பி நகரத்தில் இருந்தது. ஜஹாங்கீர் காலத்தில் இத்தூணை அலகாபாத் கோட்டையில் நிறுவி தனது முன்னோர்களின் பெயர்களை இத்தூணில் செதுக்கினார்.  
அசோகன் கல்வெட்டு பிராமி எழுத்தில் உள்ளது, மற்றும் 232 கி.மு தேதியிடப்படுள்ளது. பின்னர் ஒரு கல்வெட்டு, குப்தப் பேரரசர் இரண்டாம் சமுத்திரகுப்தனின் கிபி 375 தேதியிடப்பட்ட, சுத்திகரிக்கப்பட்ட பிராம்மி எழுத்தில் உள்ளது.  
இந்த கல்வெட்டு இரண்டாம் சந்திரகுப்தரின் நீண்ட ஆட்சியின் குப்தப் பேரரசை பட்டியலிடுகிறது. அவர் ஏற்கனவே அந்த நேரத்தில் நாற்பது ஆண்டுகள் பேரரசராக இருந்து மற்றொரு ஐந்து ஆண்டுகள் இருந்தார். பாரசீகக் கல்வெட்டு ஒன்று பின்னர் வந்த முகலாய பேரரசர் ஜஹாங்கிரால் செய்யப்பட்டது. அக்பர் கோட்டையில் மேலும் அக்ஷய் வெட், அஃதாவது மிக பழங்கால இந்திய அத்தி மரத்தை கொண்டுள்ளது.ராமாயணம் இதிகாசத்தில் ராமர் இந்த மரத்தை வணங்கியதாக குறிக்கிறது.
# அசோகரின் தூண்கள்

## தூண்களின் விளக்கம்

### ராம்பூர்வா காளை தூண்

யின் தூண், பிகார், இந்தியா]]  
இந்தியாவின் வடக்கு பிகாரில் உள்ள மேற்கு சம்பாரண் மாவட்டதில், நேபாளத்தின் எல்லையை ஒட்டி அமைந்த ராம்பூர்வா பகுதியில் அசோகர் நிறுவிய கிமு மூன்றாம் நூற்றாண்டின் ராம்பூர்வா காளையின் தூபி கண்டெடுக்கப்பட்டது.
# அசோகரின் தூண்கள்

## தூண்களின் விளக்கம்

### சங்காசியா யானையின் தூண்

வில் அசோகர் நிறுவிய யானையின் போதிகை, கிமு 3ம் நூற்றாண்டு]]  
பண்டைய இந்தியாவின் உத்தரப் பிரதேசத்தின், பருகாபாத் மாவட்டத்தில், சிராவஸ்தி அருகே அமைந்த பண்டைய நகரமாகும். கௌதம புத்தர் சுவர்க்கத்தில் மூன்று மாதங்கள் தங்கி அபிதம்மத்தை தனது தாய் மாயாதேவிக்கு அருளிய பின்னர் பூமியில் இறங்கிய இடமே *சங்காசியா* ஆகும். அசோகர் இவ்விடத்தில் புத்தரின் நினைவாக யானை தூபியையும், கௌதம புத்தரின் தாய் மாயாதேவிக்கு ஒரு விகாரையையும் நிறுவினார்.
# அசோகரின் தூண்கள்

## தூண்களின் விளக்கம்

### பர்குட் தூண்கள்

அவதாரங்களை விளக்கும் தூபி, பர்குட், மத்தியப் பிரதேசம், இந்தியா]]  
இந்தியாவின், மத்தியப் பிரதேச மாநிலத்தின் சத்னா மாவட்டத்தில் உள்ள பர்குட் கிராமத்தில் அசோகர் நிறுவிய தூபிகளும், கல்வெட்டுகளும் உள்ளது.
# அசோகரின் தூண்கள்

## தூண்களின் விளக்கம்

### லௌரியா நந்தன்காட்

டின் அசோகரின் சிங்கத் தூண்]]  
இந்தியா-நேபாள எல்லை அருகில் பிகார் மாநிலத்தின் மேற்கு சம்பாரண் மாவட்டத்தில் உள்ள லௌரியா நந்தன்காட்டில், கிமு மூன்றாம் நூற்றாண்டில் அசோகர் நிறுவிய தூண்களால் புகழ் பெற்றது.
# அசோகரின் தூண்கள்

## தூண்களின் விளக்கம்

### லௌரியா-ஆராராஜ்

இந்தியாவின் பிகார் மாநிலத்தில், கிழக்கு சம்பாரண் மாவட்டத்தில் அமைந்த ஊராகும். பண்டைய லௌரியா-ஆராராஜ் நகரம், இந்திய-நேபாள எல்லையின் அருகில் உள்ளது.  
லௌரியா-ஆராராஜ் நகரத்தில், கிமு 299 – 200ல் மௌரியப் பேரரசர் அசோகர் நிறுவிய தூண்களால் புகழ் பெற்றது. இங்குள்ள தூபி மெருகூட்டப்பட்ட மணற்கல்லில் செதுக்கப்பட்டடது. இத்தூபியின் உயரம் 36.6 அடியும், சுற்றளவு 3.6 அடியும் கொண்டது. இத்தூபியில் அசோகரின் கல்வெட்டுக் குறிப்புகள் பொறிக்கப்பட்டுள்ளது.
# அசோகரின் தூண்கள்

## மொழிகள் மற்றும் உரை

யின் ஒரு துண்டு, மீரட், உத்தரப் பிரதேசம்]]
அலெக்சாண்டர் கன்னிங்காம், தூண்களின் கல்வெட்டு எழுத்துக்களை முதலில் ஆய்வு செய்தவர். அவர் அவை கிழக்கு, மத்திய மற்றும் மேற்கு பாரசீக மொழி, அஃதாவது "பஞ்சாபி அல்லது வடமேற்கு பேச்சுவழக்கு, உஜ்ஜைனி அல்லது நடுத்தர, மற்றும் **அர்த்த மாகதி** அல்லது கிழக்கு பேச்சுவழக்கில் எழுதப்பட்டுள்ளது என்றார். அவைகள் பிராம்மி உரையில் எழுதப்பட்டுள்ளன.
# அசோகரின் தூண்கள்

## கண்டுபிடிப்பின் வரலாறு

அசோகாவின் முதல் தூண், பண்டைய தில்லி இடிபாடுகளில் *தாமஸ் கொர்யட்டி* என்பவரால் 16 ஆம் நூற்றாண்டில் கண்டுபிடிக்கப்பட்டது. ஆரம்பத்தில் அவர் அது பித்தளையில் செய்யப்பட்டது என்றார். பரிசோதனையின் பின் அவை மிகவும் பளபளப்பான மணற்கல்லால் செய்யப்பட்டுள்ளதை உணர்ந்தார். அதன் குறிப்புகள் கிரேக்கத்தின் ஒரு படிவத்தை ஒத்திருந்ததை உண்ர்ந்தார். 1830யில் ஜேம்ஸ் ப்ரின்ஸெப், கேப்டன் எட்வர்ட் ஸ்மித் மற்றும் ஜார்ஜ் டர்னொவர் உதவியுடன் முறையே ஆராய்ச்சியை தொடங்கினார்.  
அவர்கள், அவ்வுரை புத்தர் தான் ஞானம் பெற்று 218 ஆண்டுகள் பிறகு அரியணை வந்த அசோகரை குறிப்பிடப்படுகிறது என்று தீர்மானித்தனர். அறிஞர்களுக்கு, மேலும் பாறைகள் முகத்தில் அல்லது கற்தூண்களில், வட இந்தியா, வடமேற்கு இந்தியா மற்றும் தக்காண பீடபூமி வரை , அசோகரின் கல்வெட்டுகள் 150 கிடைத்தது. இந்த தூண்கள் எல்லை நகரங்கள் மற்றும் வர்த்தக பாதைகளின் மைய இடங்களில் வைக்கப்பட்டு இருந்தன.
# அசோகரின் தூண்கள்

## கட்டமைப்பு பின்னணி

அசோகர், அவரது தாத்தா சந்திரகுப்த மௌரியரால் நிறுவப்பட்ட பேரரசுக்கு 269 கி.மு.வில் அரியணை ஏறினார். அசோகர், மதிப்பீட்டின்படி அவரது ஆட்சியின் ஆரம்பத்தில் ஒரு கொடுங்கோலனாக இருந்தார். கலிங்கப் போருக்குப் பின் எட்டு ஆண்டுகளுக்கு கழித்து, அசோகர் பேரிழப்பை எண்ணி புத்த மதத்திற்கு மாறினார்.கலிங்க நாட்டில் பௌத்த சமயப் பிரச்சாரம் செய்தார். அவர் தனது வாயால் கூறிய செய்தி: கலிங்கப் போரின் போது, "ஒரு நூற்று ஐம்பது ஆயிரம் மக்கள் நாடு கடத்தப்பட்டு இருந்தனர், ஒரு நூறு ஆயிரம் பேர் கொல்லப்பட்டனர், மற்றும் பல மறைந்து வழ்ந்தனர் ..." . புத்த மதம் ஒரு மாநில மதம் ஆகவில்லை ஆனால் அசோகர் அது வேகமாக பரவ ஆதரவு தெரிவித்தார். தூண்களில் கல்வெட்டுகளில் புத்த சமய அடிப்படையில் ஒழுக்கத்தை பற்றி அரசாணைகள் விவரித்தன. அசோகா புத்தர் வாழ்வின் நிகழ்வுகளை 84,000 நினைவுச்சின்னங்களில் பொறித்தார். அவை சிலவற்றின் வலை போன்ற சுவர்களில், மையமாக ஆரங்கள் மற்றும் ஒரு சக்கரத்தின் விளிம்பின் உருவத்தையும் கொண்டிருந்தன.மற்றவை சுவஸ்திகை உருவம் கொண்டிருந்தன. அச்சக்கரம் சூரியன், நேரம், மற்றும் புத்த சட்டம்(தர்மச்சக்ரா) ஆகியவற்றையும், சுவஸ்திகை தீமை எதிராக ஒரு நிலையான இறை நடனத்தை குறிக்கிறது.
# அசோகரின் தூண்கள்

## இதனையும் காண்க

- அசோகரின் பெரிய தூண் கல்வெட்டுக்கள்
- அசோகர் கல்வெட்டுக்கள்
- பௌத்த யாத்திரைத் தலங்கள்
- பௌத்த தொல்லியற்களங்கள்
# பணமதிப்புப் போர்

**பணமதிப்புப் போர்** *(Currency war)* அல்லது போட்டியிட்டு மதிப்புக் குறைத்தல் *(competitive devaluation )* என்பது உலக நாடுகள் தங்கள் நாட்டின் பணமதிப்பைக் குறைத்தலில் ஒன்றுக்கொன்று போட்டியிடுதல் ஆகும்.
# பணமதிப்புப் போர்

## பெரும்பொருளாதார மந்தம்

1930களில் ஏற்பட்ட உலகப் பெரும் பொருளாதார மந்தத்தின் விளைவாகப் பல நாடுகள் தங்க முறையைக் கை விட்டன. இதனால் பணத்திற்கு உள்ளார்ந்த மதிப்பு இல்லாது போய் நாடுகளில் வேலை வாய்ப்பின்மை ஏற்பட்டது. ஏற்றுமதிக்கு நாடுகள் ஒன்றுடன் ஒன்று போட்டியிட்டன. தங்கள் நாட்டின் பணமதிப்பைக் குறைப்பதன் மூலம் பல நாடுகளின் பொருளாதாரத்தைப் பாதிப்படையச் செய்தன. இது அயலாரை வறியோராக்கும் கொள்கைகளுள் ஒன்றாகும்.  
கிரேட் பிரிட்டன், ஃபிரான்சு, ஐக்கிய அமெரிக்கா ஆகிய மூன்று நாடுகளே 1930களின் பணமதிப்புப் போரில் முக்கியமாக ஈடுபட்டவை.
# பணமதிப்புப் போர்

## தற்போதைய நிலை

தற்போதைக்கு ஐக்கிய அமெரிக்காவும் சீனாவும் பணமதிப்புப் போரில் ஈடுபட்டுள்ளன. இவை ஒன்றுக்கு ஒன்று எதிராக மட்டுமின்றி பிற வளரும் நாடுகளையும் குறிப்பாக யூரோ மதிப்பை அதிகம் உயர்த்தியுள்ளன.
# அயலாரை வறியோராக்கும் கொள்கை

பொருளியலில் அயலாரை வறியோராக்கும் கொள்கை *(Beggar thy neighbour)* என்பது தனது பொருளாதாரச் சிக்கல்களைச் சரி செய்யும் பொருட்டு ஒரு நாடு மற்றொரு நாட்டின் பொருளாதாரத்தை மோசமாக்கும் வகையில் செயல்படுவதாகும்.  
1930 இன் பெரும் பொருளாதார மந்தத்தின் போது பல நாடுகள் இதைக் கடைப்பிடித்தன. பணமதிப்புப் போரில் ஈடுபடுதல் போன்றவை இக்கொள்கைக்கான உதாரணங்கள்.
# இயல்பு வாதம்

**இயல்பு வாதம்** *(physiocracy)* என்பது நாடுகளின் செல்வம் நில வேளாண்மை மற்றும் நில மேம்பாடு மூலமே வரும் என நம்பிய பொருளியலாளர்களின் கொள்கை. இக்கொள்கை முதன் முதலில் ஃபிரான்சில் ஆரம்பமானது.  
இயல்புவாதிகள் நகரத்தின் செயற்கையை இகழ்ந்தனர். உழவர்களைக் கொண்டாடினர்.  
இயல்புவாதிகள் மனிதர்கள் ஒன்றாக வாழ்வது சமுதாய ஒப்பந்தத்தால் அன்றி ஏதோ ஓர் இயற்கை ஒழுங்கினாலே என்று கருதினர்.
# விக்கிப்பீடியா:நுட்ப மாற்ற வாக்கெடுப்பு

இது தமிழ் விக்கிப்பீடியாவில் செய்யவேண்டிய நுட்ப மாற்றங்களுக்கான வாக்கெடுப்பு நடத்தும் பக்கம்.
# விக்கிப்பீடியா:நுட்ப மாற்ற வாக்கெடுப்பு

## அறிமுகம்

விக்கிப்பீடியா முதலிய விக்கிமீடியாவின் அனைத்து விக்கித்திட்டங்களின் வழங்கிகளையையும் விக்கிமீடியா பொறியியல் குழு நிருவகித்து வருகிறது. விக்கித்திட்டங்களுக்கான மென்பொருள், வழங்கிகள் தொடர்பான மாற்றங்களைத் தொடர்ந்து செய்து வருகின்றனர். மீடியாவிக்கி மற்றும் அதற்கு உதவும் மென்பொருட்களின் வழுக்களையும், விக்கிமீடியா தொடர்புடைய சேவை வேண்டுகோள்களையும் பதிவு செய்ய Phabricator பயன்படுத்தப்படுகின்றது. தனிப்பட்ட விக்கிகள் அவற்றுக்குத் தேவைப்படும் விருப்பமைப்பு மாற்றங்களைப் பெறவும் (பெயர்வெளி உருவாக்குதல், இலச்சினை மாற்றுதல் போன்றவை), நீட்சிகளை நிறுவவும், குறிப்பிட்ட மென்பொருள் இயல்பிருப்புகளை மாற்றவும் Phabricator இல் வழுக்கள் பதிய வேண்டும். பொதுவான மென்பொருள் வழுக்கள் போன்றல்லாமல் இதுபோன்ற மாறுதல்கள் தனிப்பட்ட விக்கிகளின் தன்மையை மாற்றும் என்பதால் அதன் விக்கி சமூகம் மாற்றத்தைப் பற்றி அறிந்து அதற்கு ஒப்புதல் அளிக்க வேண்டும் என்பது விக்கிமீடியா பொறியியற்குழுவின் கொள்கை(shell policy). இது விக்கி சமூகத்துக்குத் தெரியாமல் தனிப்பட்ட விக்கிகளில் மென்பொருள் மாற்றங்களை யார் வேண்டுமானாலும் செய்யக் கோரி கேட்பதைத் தடுக்கின்றது.
# விக்கிப்பீடியா:நுட்ப மாற்ற வாக்கெடுப்பு

## நுட்ப மாற்றம் விரும்புவோர் செய்யவேண்டியவை

- இங்கு, எந்த ஒரு பயனரும் நுட்ப மாறுதல் வாக்கெடுப்பை முன்மொழியலாம். முன்மொழிந்த பிறகு ஆலமரத்தடியில் செய்தி இடவேண்டும்.
- நுட்ப மாறுதலின் சிறு அறிமுகத்தை இயன்றவரை எளிய சொற்களில், நுட்பக் குழுமொழி தவிர்த்து விளக்க வேண்டும். பெரும் தாக்கம் உண்டாக்கக்கூடிய மாற்றங்களுக்கு முடிந்தால் பயன்-இடர் தாக்கங்களை குறிப்பிடவேண்டும். எடுத்துக்காட்டு :- இணைய எழுத்துரு
- பயனர்கள் தங்களின் ஐயங்ககளையும் கருத்துக்களையும் தெரிவிக்கலாம்.
- வாக்கெடுப்பு ஒரு வார காலத்துக்கு நடக்கும். எத்தனை ஆதரவு /எதிர்ப்பு வாக்குகள் என்பதை விட பொதுக்கருத்து, எதிர்ப்பு வாக்குகளின் ஆக்க அணுகுமுறை ஆகியவற்றைக் கருத்தில் கொள்ள வேண்டும்
- வழு பதிந்தவுடன் இங்கு வழு எண்ணை இற்றைப்படுத்த வேண்டும். வழுவின் மூல வழு தமிழ் விக்கித்திட்டங்களின் மேலாண்மை வழு 32578 என்று இருக்கவேண்டும்.
- வழுவில் சமூகத்திலிருந்து மேலதிக தகவலோ / கருத்தோ கேட்கப்பட்டால் இங்கு இற்றைப்படுத்தி சமூகத்தின் கருத்தை கேட்டு வழுவை இற்றைப் படுத்தவேண்டும். கண்கூடான சர்ச்சையில்லாத விடயங்களுக்கு இதனை தவிர்க்கலாம்.
# விக்கிப்பீடியா:நுட்ப மாற்ற வாக்கெடுப்பு

## முடிந்த வாக்கெடுப்புகள்

- இணைய எழுத்துரு
- நுட்ப மாற்ற வாக்கெடுப்பு/Collection நீட்சி நிறுவ ஆதரவு
- நுட்ப மாற்ற வாக்கெடுப்பு/கவனிப்புப்பட்டியல் மாற்றம் - மின்னஞ்சல்
- நுட்ப மாற்ற வாக்கெடுப்பு/கட்டுரைப் பின்னூட்டக் கருவி நிறுவுதல்
# விக்கிப்பீடியா:நுட்ப மாற்ற வாக்கெடுப்பு

## தற்பொழுது நடைபெறும் வாக்கெடுப்புகள்

### இறக்குமதி

டுவிங்கிள் கருவிக்குத் தேவையான சில நூறு வார்ப்புருக்கள் (கிட்டத்தட்ட 600 வார்ப்புருக்கள்) இறக்குமதி செய்யப்பட அல்லது உருவாக்கப்பட வேண்டும். ஆனால் தமிழ் விக்கியில் இறக்குமதி செய்யும் வசதி இல்லாததால், அவ்வசதியை வழங்குமாறு "phabricator" இல் வழு பதிய விரும்புகிறேன். அங்கு வழு பதிய இங்குள்ள விக்கிச் சமூகத்தின் ஆதரவு தேவை. ஆகவே, ஆதரவு அளிப்பீர்களானால் அங்கு வழு பதிய முடியும். நன்றி. --Ant<font color="red">a</font>n<font color="red"><big>**O**</big></font> 21:26, 27 திசம்பர் 2015 (UTC)
:<small>இவ்வாக்கெடுப்பு **03-01-2016** அன்று முடிவடையும்.</small>
- --Kanags <sup>\உரையாடுக</sup> 22:54, 27 திசம்பர் 2015 (UTC)
- --மதனாகரன் (பேச்சு) 00:33, 28 திசம்பர் 2015 (UTC)
- --Commons sibi (பேச்சு) 02:55, 28 திசம்பர் 2015 (UTC)
- --மணியன் (பேச்சு) 04:20, 28 திசம்பர் 2015 (UTC)
- --நந்தகுமார் (பேச்சு) 05:28, 28 திசம்பர் 2015 (UTC)
- --<span><big></big></span> 06:02, 28 திசம்பர் 2015 (UTC)
- . கவனிக்க - --இரவி (பேச்சு) 07:13, 28 திசம்பர் 2015 (UTC)
- --ஸ்ரீஹீரன் (பேச்சு) 07:29, 28 திசம்பர் 2015 (UTC)
- --<span>&nbsp;**மாதவன்**&nbsp; </font></span> (<span>&nbsp;***பேச்சு***&nbsp; </font></span>) 07:49, 28 திசம்பர் 2015 (UTC)
- தேவையான ஒன்று, அதே நேரத்தில் இறக்குமதி செய்வதில் சற்று கவனமாக இருக்க வேண்டும், சிறு தவறு நேர்ந்தாலும் சரி செய்வது சற்று கடினமாகிவிடும். இது ஒரு சிறிய மாற்றம்தான், ஒரு வார வாக்கெடுப்பிற்கு பிறகு எதிர்ப்பு ஏதும் இல்லையேல் வழு பதிந்து அதற்கான patchஐ என்னால் பதிவேற்ற இயலும். குறிப்பு:இது போன்ற வாக்கெடுப்பிற்கு விக்கிப்பீடியா:நுட்ப_மாற்ற_வாக்கெடுப்பு பக்கத்தை பயன்படுத்தலாம், ஆவணப்படுத்த எளிதாக இருக்கும்--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 15:59, 28 திசம்பர் 2015 (UTC)
- --Ant<font color="red">a</font>n<font color="red"><big>**O**</big></font> 17:17, 28 திசம்பர் 2015 (UTC) சண்முகம், வழு பதிதல், patch என்பவற்றை உங்களிடம் விடுகிறேன். --Ant<font color="red">a</font>n<font color="red"><big>**O**</big></font> 17:17, 28 திசம்பர் 2015 (UTC)
# விக்கிப்பீடியா:நுட்ப மாற்ற வாக்கெடுப்பு

## தற்பொழுது நடைபெறும் வாக்கெடுப்புகள்

### இறக்குமதி

#### கருத்து

:*//ஆனால் தமிழ் விக்கியில் இறக்குமதி செய்யும் வசதி இல்லாததால்//* சிறு சந்தேகம் - நிர்வாகிகளுக்கு இறக்குமதி செய்யும் அணுக்கம் உள்ளது. "phabricator" இல் எதற்காக வழு பதிய வேண்டும்?!--<span><big></big></span> 01:31, 28 திசம்பர் 2015 (UTC)  
::முயன்று பார்த்தேன் முடியவில்லை. தேடியதில் (m:Help:Import#Implementation) தமிழ் விக்கிக்கு இறக்குமதி செய்யும் வசதி இல்லை.--Ant<font color="red">a</font>n<font color="red"><big>**O**</big></font> 03:08, 28 திசம்பர் 2015 (UTC)
::://No wikis from which to import have been defined and direct history uploads are disabled.// என்ற செய்தி காண்பிக்கப்படுகின்றது. இப்பக்கம் //On many Wikimedia wikis transwiki import is disabled too, it gives message with id 'importnosources' (talk): "No wikis from which to import have been defined and direct history uploads are disabled."// எனக் குறிப்பிடுகின்றது. தமிழ் விக்கிப்பீடியாவில் இறக்குமதி முடக்கப்பட்டிருப்பதாலேயே வழுப்பதியவேண்டும். --மதனாகரன் (பேச்சு) 03:27, 28 திசம்பர் 2015 (UTC)  
::::சிறப்பு:Import பக்கத்தில் *//மற்றொரு விக்கியில் இருந்து பக்கங்களை இறக்குமதி செய்யவும்-க்கு தங்களுக்கு அனுமதி இல்லை. அதற்கான காரணம்: நீங்கள் கோரிய செயற்பாடு நிர்வாகிகள், இறக்குமதியாளர்கள், விக்கியிடை இறக்குமதியாளர்கள் குழுக்களுள் ஒன்றின் பயனர்களுக்கு மட்டுமே.//* என்ற குறிப்பு காணப்பட்டதால் தங்களிடம் வினவினேன். "phabricator" இல் வழு பதிந்து இறக்குமதி (Import) அணுக்கத்தை நிர்வாகிகளுக்கு வழங்குவதா அல்லது விக்கியிடை இறக்குமதியாளர் அணுக்கத்தை த.வியில் புதிதாகச் சேர்ப்பதா அல்லது இரண்டுமா எனத் தீர்மானிக்க வேண்டும்.--<span><big></big></span> 03:53, 28 திசம்பர் 2015 (UTC)
::: இறக்குமதி அணுக்கம் தமிழ் விக்கிப்பீடியாவில் ஏற்கனவே நிருவாகிகளுக்கு உள்ளது. காண்க: இணைப்பு. தனியே விக்கியிடை இறக்குமதியாளர் அணுக்கம் தற்போது தேவையற்றது. தமிழ் விக்கிப்பீடியாவில் இறக்குமதி வசதி முடக்கப்பட்டிருப்பது தொடர்பாகவே வழு பதியவேண்டும். --மதனாகரன் (பேச்சு) 03:57, 28 திசம்பர் 2015 (UTC)  
::::தெளிவுபடுத்தியமைக்கு நன்றி மதனாஹரன் அண்ணா --<span><big></big></span> 04:50, 28 திசம்பர் 2015 (UTC)
:::::Phabricator:T122808--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:12, 4 சனவரி 2016 (UTC)
# விக்கிப்பீடியா:நுட்ப மாற்ற வாக்கெடுப்பு

## தற்பொழுது நடைபெறும் வாக்கெடுப்புகள்

### அலைபேசியில் மீடியாவிக்கி:Sitenotice

அலைபேசியில் மீடியாவிக்கி:Sitenotice தெரிய வழு பதிய வேண்டும். இவ்வசதி தேவையா என்பது குறித்த உங்களது கருத்துகளைத் தெரிவிக்கவும். (Enable wgMinervaEnableSiteNotice for tawiki)--**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 17:51, 9 சனவரி 2019 (UTC)
# விக்கிப்பீடியா:நுட்ப மாற்ற வாக்கெடுப்பு

## தற்பொழுது நடைபெறும் வாக்கெடுப்புகள்

### அலைபேசியில் மீடியாவிக்கி:Sitenotice

#### கருத்து

:MediaWiki:Mobile-frontend-sitenotice என்ற உருப்படி உருவாக்கி அதைக் காட்டக் கோருவது இயலுமா? Mobile-frontend- க்கு எனத் தனியாக இருப்பதால் கையடக்கக் கருவிக்கென customize செய்யமுடியும். -நீச்சல்காரன் (பேச்சு) 18:01, 9 சனவரி 2019 (UTC)
# குழந்தைத் தொழிலாளர் எதிர்ப்பு நாள்

**குழந்தை தொழிலாளர் எதிர்ப்பு நாள்** (*World Day Against Child Labour*) உலகம் முழுவதும் ஆண்டுதோறும் சூன் 12-ஆம் தேதி கடைப்பிடிக்கப்படுகிறது. ஐக்கிய நாடுகளின் ஓர் அங்கமான பன்னாட்டு தொழிலாளர் அமைப்பினால் (ஐ.எல்.ஓ.) அங்கீகரிக்கப்பட்ட இந்த நாள் குழந்தைத் தொழிலாளர்கள் பற்றிய விழிப்புணர்வை ஏற்படுத்த 2002-ஆம் ஆண்டு முதல் கடைபிடிக்கப்படுகிறது. ஐ.எல்.ஓ.-வின் 138 மற்றும் 182-ஆவது உடன்படிக்கைகளின் ஏற்பினால் தூண்டப்பட்டு இந்த நாள் உருவாக்கப்பட்டது.
# குழந்தைத் தொழிலாளர் எதிர்ப்பு நாள்

## நோக்கம்

இதன் அடிப்படையில் குழந்தை தொழிலாளர் முறையை முற்றிலுமாக அகற்றப்பட வேண்டியதன் அவசியத்தை உணர்த்த இந்நாள் கடைப்பிடிக்கப்படுகிறது.
2006 அக்டோபர் 10 ம் தேதி முதல் வீடு, சாலையோரக் கடைகள், ஓட்டல்கள் போன்ற இடங்களில் ௧௪ வயதிற்கு உட்பட்ட சிறுவர், சிறுமியரை வேலைக்கு அமர்த்த மத்திய அரசு தடைவிதித்துள்ளது.
# குழந்தைத் தொழிலாளர் எதிர்ப்பு நாள்

## குழந்தை தொழிலாளர்களுக்கு ஏற்படும் பாதிப்புகள்

குழந்தைகள் நலனுக்கான சர்வதேச அமைப்பான யுனிசெப் நிறுவனம் குழந்தை தொழிலாளர்களுக்கு ஏற்படும் பதிப்புகளை முன்று வகையாக பிரித்துள்ளது.
- உடல் ரீதியான பாதிப்பு
- உளவியல் அல்லது மனரீதியான பாதிப்பு மற்றும்
- உணர்வு மற்றும் சமூகரீதியான பாதிப்பு
# குழந்தைத் தொழிலாளர் எதிர்ப்பு நாள்

## குழந்தை தொழிலாளர்களுக்கு ஏற்படும் பாதிப்புகள்

### உடல் ரீதியான பாதிப்பு

கொடிய வறுமை, உட்டசத்துக் குறைவு, கல்வியறிவு பெற முடியாத நிலை, உடல் நலனை பாதிக்கக் கூடிய ஆபத்தான சூழல், காற்றோட்டம் இல்லாத குறுகிய அறை போன்றவை சிறார்களின் உடல் நலனைப் பெரிதும் பாதிப்பதால் ஆஸ்துமா, காசநோய் போன்ற ஆபத்தான நோய்களின் தாக்குதலுக்கு இலக்காகின்றனர்.
# குழந்தைத் தொழிலாளர் எதிர்ப்பு நாள்

## குழந்தை தொழிலாளர்களுக்கு ஏற்படும் பாதிப்புகள்

### உளவியல் அல்லது மனரீதியான பாதிப்பு

மனரீதியான வளர்ச்சி என்பது எழுத்தறிவு, எண்ணறிவு மற்றும் நடைமுறை வாழ்க்கை முறையினைப் பற்றிய பொதுவான அறிவு போன்றவை உள்ளடங்கியதாகும். இவற்றில் ஏற்படும் மாற்றங்கள் சிறார்களை மிகவும் கடுமையாக பாதிக்கின்றன.
# குழந்தைத் தொழிலாளர் எதிர்ப்பு நாள்

## குழந்தை தொழிலாளர்களுக்கு ஏற்படும் பாதிப்புகள்

### உணர்வு மற்றும் சமூகரீதியான பாதிப்பு

கல்வியறிவு பெறமுடியாமல் வறுமையை விரட்ட எண்ணி சிறுவயது முதல் குறைந்த சம்பளத்திற்கு வேலைக்கு செல்லும் இவர்களால் சமுதாயத்தில் கடைசி வரை ஒரு நல்ல நிலைமையை அடைய முடியாமல் சமுகத்தால் புறக்கணிக்கப்படும் நிலைமைக்கு தள்ளப்படுகின்றனர்.
# குழந்தைத் தொழிலாளர் எதிர்ப்பு நாள்

## கவனம் செலுத்தப்பட வேண்டிய அம்சங்கள்

- சிறார் அனைவருக்கும் தொடக்கக் கல்வி கட்டாயம் ஆக்கப்பட வேண்டும் .
- சிறுவர்களின் தொழில் திறமைகளைக் கண்டறிந்து அத்திறமைகளை வளர்க்க பயிற்சி கொடுக்கப்பட வேண்டும்
- கொத்தடிமைகளாக இருந்து விடுவிக்கப்பட்ட சிறுவர்களின் பெற்றோர்களுக்கு வேலை வாய்ப்பில் முன்னுரிமை கொடுக்கப்பட வேண்டும்.
- பள்ளி மற்றும் கல்லூரிகளில் குழந்தைத் தொழிலாளர் ஒழிப்பு பற்றிய விழிப்புணர்வு முகாம்களை நடத்தலாம்.
- "குழந்தைகள் உங்களுக்குப் பிறந்தவர்கள் தான், ஆனால் உங்களுக்காக மட்டுமே பிறந்தவர்கள் அல்ல" என்பதை பெற்றோர்களுக்கு புரிய வைக்க வேண்டும்.
# சண்டை

பொதுவாக, **சண்டை** அல்லது **சமர்** (*battle*) என்பது, இரண்டு அல்லது அதற்கு மேற்பட்ட ஆயுதப் படைகள், அல்லது போராளிகள் மத்தியில் நடைபெறும் போர் முறை ஆகும். ஒரு சண்டையில், ஒவ்வொரு சண்டை இடுபவரும் ஓர் இராணுவத்தை அல்லது ஒரு குறிப்பிட்ட சமூகத்தை சேர்ந்தவர்களாக இருப்பர், அது நாடு, மொழி, இனம், என ஏதாவது ஓர் அடிப்படையில் தீர்மானிக்கப்படுகிறது.  
போர்கள், அல்லது இராணுவத் தாக்குதல்கள் பொதுவாக போரியல் மூல உபாயம் மூலம் திட்டமிடப்படுகின்றன. ஆனால், சண்டை அல்லது சமரில் பெரும்பாலும் காயமடைவது அல்லது மரணம் அடைவது நிகழ்கிறது.
# சண்டை

## சண்டையின் பெயர்கள்

ஹெண்ட்ரிக் கார்னீலிசு கைவண்ணத்தில்]]  
பொதுவாக, சண்டையில் பெயரிடுவது புவியியல் அமைப்பை சார்ந்து இருக்கும். ஒரு நகரத்தின் பெயர், காடுகள் அல்லது ஆறுகளின் பெயர் இருக்கும், "... சண்டை", என பெயரிடுவது நடைமுறையில் இருந்து வருகிறது. எப்போதாவது சண்டை நடைபெற்ற திகதி அல்லது மாதத்தினையும் பெயரில் சேர்த்துக் கொள்வது வழக்கமாக உள்ளது.
# சண்டை

## சண்டையின் விளைவுகள்

சண்டையில் பங்கேற்க தனிநபர்கள், லேசான உளவியல் பிரச்சனைகள் முதல் நிரந்தரமான காயங்கள் மற்றும் படுகாயம் அடையும் வாய்ப்புகளும் உண்டு. சண்டையில் உயிர் பிழைத்தவர்கள் வாழ்க்கை கொடுங் கனவுகளை கொண்டிருக்கும். அக்கனவுகள், அவர்கள் சந்தித்த சூழல், அல்லது காட்சிகள் அல்லது ஒலி அசாதாரண எதிர்விளைவுகளை பற்றியே இருக்கும். ஒரு சிலர் மனநல பாதிப்பிற்கும் ஆளாகின்றனர். அது மட்டுமின்றி, சமரில் பெரும்பாலும் காயமடைவது, ஊனமுறுவது, வடு ஏற்படுவது, உடல்ரீதியான செயல்பாடுகளை இழப்பு, கண்பார்வை மங்குதல், பக்கவாதம் அல்லது மரணம் அடைவது நிகழ்கிறது.
# பாவனாசபுரம்

**பாவனாசபுரம்** தமிழ்நாட்டின் கடைக்கோடியில் உள்ள சில கிராமங்களில் ஒன்று . இது ஆனைகுளம் கிராமத்தில் ஒரு பகுதியாகவே கருதப்பட்டாலும இது வேறு தொகுதியை சேர்ந்த பகுதிதான் . பாவனாசபுரத்தில் அனைத்து சமுதாய மக்களும் ஒற்றுமையுடன் வாழ்ந்து வருகின்றார்கள் .இங்கு அனைத்து சமுதாய மக்களின் வாழ்க்கைதரம் சற்று முன்னேற்றம் அடையாமலேதான் உள்ளது.
# வி. கனகலிங்கம்

**வி. கனகலிங்கம்** (செப்டம்பர் 28, 1920 - ) **வீ.கே** என்ற பெயரில் இலங்கையில் புகழ் பெற்ற ஓவியர் மற்றும் எழுத்தாளர்.
# வி. கனகலிங்கம்

## வாழ்க்கைச் சுருக்கம்

கனகலிங்கம் இலங்கையின் யாழ்ப்பாண மாவட்டத்தில், ஆனைக்கோட்டையில் விசுவலிங்கம், பொன்னம்மாள் ஆகியோருக்குப் பிறந்தவர். இவரது பேரன் ஓர் அண்ணாவியார். மாமன் கலைப்புலவர் க. நவரத்தினம். இயல்பாகவே கலை உணர்வு கொண்ட கனகலிங்கம், திருநெல்வேலி முத்துத்தம்பி வித்தியாசாலையில் ஆரம்பக் கல்வியைப் பெற்ற பின்னர் ஓவியக் கலைக்கே தனது வாழ்க்கையை அர்ப்பணித்து விட்டார்.  
1942 ஆம் ஆண்டு கொழும்பில் இருந்து வெளிவரும் வீரகேசரி நாளிதழில் அச்சு ஒப்புநோக்குநர் பதவியில் பணியாற்றத் தொடங்கிய கனகலிங்கம் ஆறு மாதங்களில் ஓவியராகப் பணி உயர்வு பெற்றார். பணியாற்றிய காலத்தில் இரண்டு ஆண்டுகள் கொழும்பு கலைக் கல்லூரியில் வாரம் இரண்டு நாட்கள் உயர்தர ஓவியப் படிப்பை முடித்தார். 19 ஆண்டுகள் வீரகேசரியில் பிரதம ஓவியராகப் பணியாற்றினார்.  
வீரகேசரி ஆசிரியர் கே. வி. எஸ். வாசின் மகன் மோகன் "கதம்பம்" என்ற மாத இதழை ஆரம்பித்தார். அதனை வீ.கே பொறுப்பேற்று நடத்தினார். 1959 ஆம் ஆண்டில் வீரகேசரி தொழிற்சங்கம் வேலை நிறுத்தத்தில் இறங்கியது. அதனை அடுத்து வீ.கே வீரகேசரியை விட்டு விலகினார். அதன் பின்னர் தினபதி, சிந்தாமணி ஆகிய பத்திரிகைகளில் பணிபுரிந்தார். 1970 இல் இப்பத்திரிகைகள் மூடப்படவே சொந்தமாகத் தொழில் ஆரம்பித்து ஓவியங்கள் வரைந்தார்.  
1980 ஆம் ஆண்டில் யாழ்ப்பாணம் சென்ற வீ.கே. அங்கு 1986 ஆம் ஆண்டில் ஆரம்பிக்கப்பட்ட உதயன், சஞ்சீவி ஆகிய பத்திரிகைகளுக்கு ஓவியம் தீட்டினார்.  
வீ. கே., கனகு, சித்தார்த்தன், நிலா போன்ற பல புனைபெயர்களில் ஓவியங்கள் வரைந்தார். லிங்கம், திருவாதிரை ஆகிய புனைபெயர்களில் பல சிறுகதைகள், கட்டுரைகள் எழுதினார். தமிழ் இதழ்கள் மட்டுமல்லாமல் சிங்கள இதழ்களுக்கும் ஓவியங்கள் வரைந்தார்.
# வி. கனகலிங்கம்

## பட்டங்கள்

- ஓவியமாமணி
- வர்ண வாரிதி
- 1965 திசம்பர் 9 இல் கொழும்பு விவேகானந்த சபையில் புலவர் கருணாலய பாண்டியனார் தலைமையில் நடைபெற்ற அ. பொ. செல்லையா எழுதிய காலத்தின் விதி நூல் வெளியீட்டு விழாவில் *ஓவியமன்னர்* என்ற பட்டம் வழங்கப்பட்டது.  
- "ஓவியமாமணி வீகே”, பொன்விழாச் சிறப்பு மலர், கொழும்பு, 1990
# இலங்கை மௌரிய மன்னர்கள்

**இலங்கை மௌரிய மன்னர்கள்** (பொ.பி. 463 - 691) என்பவர்கள் இலங்கை ஆண்ட மன்னர் வம்சத்தவர்களுள் இராசராட்டிரப் பாண்டியர் ஆட்சிக்கு முடிவிலும் இரண்டாம் லம்பகர்ண மன்னர்கள் ஆட்சி ஆரம்பத்துக்கும் இடைப்பட்ட காலத்தில் இலங்கையை ஆண்ட மன்னர்கள் ஆவர்.
# இலங்கை மௌரிய மன்னர்கள்

### மௌரிய வம்சத்தினர் பட்டியல்

- தாதுசேனன் (பொ.பி. 463 - 479)
- முதலாம் காசியப்பன் (பொ.பி. 479 - 497)
- முதலாம் மொக்கல்லானன் (பொ.பி. 497 -515)
- குமார தாதுசேனன் (பொ.பி. 515 - 524]]
- கீத்திசேனன் (பொ.பி. 524 - 524)
- சிவ மௌரியன் (பொ.பி. 524 - 525)
- இரண்டாம் உபதிச்சன் (பொ.பி. 525 - 526)
- சிலாகாலன் (பொ.பி. 526 - 539)
- தாட்டாபூபதி (பொ.பி. 539 - 540)
- இரண்டாம் மொக்கல்லானன் (பொ.பி. 540 -560)
- குட்ட கீர்த்தி மேகன் (பொ.பி. 560 - 561)
- மகாநாகன் (பொ.பி. 561 - 569)
- முதலாம் அக்கபோதி (பொ.பி. 569 - 598]]
- இரண்டாம் அக்கபோதி (பொ.பி. 598 - 608)
- இரண்டாம் சங்க திச்சன் (பொ.பி. 608 - 608)
- மூன்றாம் மொக்கல்லானன் (பொ.பி. 608 - 614)
- சிலாமேகவண்ணன் (பொ.பி. 614 - 623)
- மூன்றாம் அக்கபோதி (பொ.பி. 623 - 624)
- மூன்றாம் செகத்தா திச்சன் (பொ.பி. 624 - 624)
- மீண்டும் மூன்றாம் அக்கபோதி (பொ.பி. 624 - 640)
- முதலாம் தாதோப திச்சன்(பொ.பி. 640 - 652)
- இரண்டாம் கச்சியபன் (பொ.பி. 652 - 661)
- முதலாம் தப்புலன் (பொ.பி. 661 - 664)
- இரண்டாம் தாதோப திச்சன் (பொ.பி. 664 - 673)
- நாலாம் அக்கபோதி (பொ.பி. 673 - 689)
- தத்தன் (பொ.பி. 689 - 691)
- இரண்டாம் அத்தபாதன் (பொ.பி. 691 - 691)
# இலங்கை மௌரிய மன்னர்கள்

## மூலநூல்

- களப்பிரர் ஆட்சியில் தமிழகம் (நூல்), நாம் தமிழர் பதிப்பகம், மயிலை சீனி. வேங்கடசாமி, ஏப்ரல் 2006.
- சூல வம்சம்
# திருமுகப் பாசுரம்

திருமுகப் பாசுரம் என்னும் பெயரில் இரண்டு நூல்கள் உள்ளன.
# திருமுகப் பாசுரம்

## பதினோராம் திருமுறையில் உள்ள நூல்

**திருமுகப் பாசுரம்** பதிரோராம் திருமுறையில் இடம்பெற்றுள்ள நூல்களில் ஒன்று. இதன் காலம் கி. பி. 705.  
மதுரை நான்மாடக் கூடலில் கோயில் கொண்டுள்ள சிவபெருமானே திருமுகப் பாசுரம் (அறிமுகப் பாடல்) ஒன்று எழுதி பாணபத்திரர் என்னும் யாழிசைப் பாணனிடம் கொடுத்து சேரமான் பெருமாள் நாயனாரிடம் அனுப்பியதாக உள்ள பாடல் ஒன்று பதினோராம் திருமுறையின் முதல் பாடலாக உள்ளது. சேரமான் பெருமாள் நாயனார் 63 நாயன்மார்களில் ஒருவர்.  
;பாடலில் எழுதப்பட்ட கடிதம்
<poem>
மதிமலி புரிசை மாடக் கூடல்
பதிமிசை நிலவும் பால்நிற வரிச்சிறகு
அன்னம் பயில்பொழில் ஆலவாயில்
மன்னிய சிவன்யான் மொழிதரு மாற்றம்
பருவக் கொண்மூப் படியெனப் பாவலர்க்கு
உரியவை உரிமையின் உதவி ஒளிதிகழ்
குருமா மதிபுரை குலவிய குடைக்கீழ்ச்
செருமா உகைக்கும் சேரலன் காண்க
பண்பால் யாழ்பயில் பாணபத்திரன்
தன்போல் என்பால் அன்பன் தன்பால்
காண்பது கருதிப் போந்தனன்
மாண்பொருள் கொடுத்து வரவிடுப்பதுவே.
</poem>
# திருமுகப் பாசுரம்

## சிவஞான வள்ளல் நூல்

:திருமுகப் பாசுரம் என்னும் நூல் சிவஞான வள்ளல் என்பவர் இயற்றிய 20 நூல்களில் ஒன்று. இதில் ஏழு பாடல்கள் உரையுடன் உள்ளன. இந்த ஏழு திருமுகங்களில் (கடிதங்களில்) சந்திரசேகர சுவாமிகள், திரியம்பகர் என்பவருக்கு, மத்தியார்ச்சுனத்தில், உபநிடத வாக்கியத்தை, அருளிச்செய்த செய்திகள் கூறப்பட்டுள்ளன.
# திருமுகப் பாசுரம்

## காலம் கணித்த கருவிநூல்

- மு. அருணாசலம், தமிழ் இலக்கிய வரலாறு, பதினோராம் நூற்றாண்டு, (முதல் பதிப்பு 1971), திருத்தப்பட்ட பதிப்பு 2005
# வார்ப்புரு:பயனர் தகவல் பெட்டி

| label43 = நூல்கள்
| data43 = }  
| label45 = ஆர்வம்
| data45 = }  
| header46 =  
| label47 = வலைப் பக்கம்
| data47 = }  
| label48 = வலைப்பதிவு
| data48 = }  
| label49 = மின்னஞ்சல்
| data49 = }  
| label54 = இசுகைப்
| data54 = }  
| label59 = முகநூல்
| data59 = }  
| label60 = டிவிட்டர்
| data60 = }  
| label64 = யூடியூப்
| data64 =  
| label65 = ஃபிளிக்கர்
| data65 = }  
| header68 =  
|label69 = இணைந்தது
|data69 = }  
|label70 = முதல் தொகுப்பு
|data70 = }  
| label73 = கையொப்பம்
| data73 = }  
}}<noinclude></noinclude>
# திருவாலங்காட்டுத் திருப்பதிகம்

திருவாலங்காட்டில் சிவபெருமான் நடனமாடுவதைக் கண்டு காரைக்கால் அம்மையார் பாடிய பாடல்கள் **திருவாலங்காட்டு மூத்த திருப்பதிகம்** ஆகும். பதிக முறையில் பாடப்பெற்ற முதல் பாடல்கள் என்பதால் இதனை ஆதிப்பதிகம் என்றும் அழைப்பர். முதன் முறையாக இறைவனை இசையால் பாடியதால் காரைக்கால் அம்மையாருக்கு தமிழிசையின் தாய் என்ற சிறப்பு பெயர் ஏற்பட்டது. அம்மையாரைப் பின்பற்றியே இறைவனை இசையால் பாடி தேவாரம் பாடியுள்ளார்கள் தேவார மூவர்.  
இந்நூல் பதினோராம் திருமுறையில் இடம் பெற்றுள்ள நூல்களில் ஒன்று. 96 வகையான சிற்றிலக்கியங்களில் ஒன்றான பதிகம் முறையில் பாடப்பெற்றது. திருவாலங்காடு என்னும் ஊர்க் கோயிலில் குடிகொண்டுள்ள சிவபெருமான்மீது பாடப்பட்ட நூல் இது. இதனைப் பாடியவர் காரைக்கால் அம்மையார். இவர் காலம் 3ஆம் நூற்றாண்டின் பிற்பாதி. இந்த நூலில் 10 பாடல்கள் உள்ளன. 11ஆம் பாடலாக அடைவுப்பாடல் ஒன்றும் உள்ளது.